Distribution+l+Chaufførerne

media type="custom" key="29193143"

Chaufførerne eller "truckerne" i KBHFF kører varer ud til afdelingerne fra fælleslageret hver onsdag. Som chauffør er man på vagt cirka fire timer hver 6. uge. Der er to forskellige vareruter. Den ene rute starter ved [|Fensmarkgade 3] på Nørrebro (ved Tagensvej) klokken 11:30 og slutter samme sted klokken 15:30. Den anden ruter starter på Enghavevej (ved Enghave Plads) klokken 12:30 og slutter samme sted klokken 16:30. Som chauffør er det et krav, at man er ældre end 23 år og har almindeligt kørekort (B).

media type="vimeo" key="84031934" height="360" width="640" Se her en video om, hvordan grøntsagerne kommer fra avler til medlem. Chaufføren har selvfølgelig en hovedrolle i distributionen af grøntsagerne.

=Tag tjans som chauffør=

Er man chauffør i KBHFF vil man møde mange forskellige frivillige i KBHFF. Og som chauffør kommer man til at opleve, hvor stor en organisation foreningen egentlig er. På fælleslageret vil man møde fælleslagervagter, avlere og fragtmænd. I afdelingerne vil man møde emballage-, modtage- og måske pakkevagter. Man kommer forbi cirka tre afdelinger på en rute. Og når bilen er parkeret, vil man være træt efter alle de mange møder. Men man vil også være tilfreds, fordi man har udført et uundværligt arbejde for at hundredevis af medlemmer kan få sine grøntsager onsdag eftermiddag. Er du en af KBHFF's nye chaufører? Så skriv til distribution@kbhff.dk , og skriv på hvilken rute og hvilken dato, du gerne vil begynde (OBS! du skal være over 23 år og have almindeligt B-kørekort). Så sender vi dig de nødvendige informationer om vagten og sørger for, du kommer godt i gang. Du kommer på nedenstående liste, når du er indmeldt hos LetsGo og har været på første tur med en KBHFF-erfaren chauffør.

=Tag tjans som chaufførmedhjælper=

Har du ikke kørekort og/eller er du ikke fyldt 23 år, så kan du være chaufførmedhjælper. Varevognene har ikke bakspejle til at se cyklisterne i, og chaufførtjansen kræver en stærk fysik, hvis man skal klare tjansen alene, og der ikke er modtagevagter til at slæbe grøntsagerne, derfor skal der meget gerne være en chaufførmedhjælper på hver rute hver eneste uge. Som chaufførmedhjælper skal du udover at kigge efter cyklister for chaufføren, også sørge for at afdelingerne får følgesedler fra fælleslageret og at afdelingernes modtagevagter får informationer om, hvornår de kan forvente varernes ankomst. Er du en af KBHFF's nye chauførmedhjælpere? Så skriv til distribution@kbhff.dk , og skriv på hvilken rute og hvilken dato, du gerne vil begynde. Så sender vi dig de nødvendige informationer om vagten og sørger for, du kommer godt i gang.

=Nuværende chauffører og medhjælpere=

Her er link til vagtplanen for chauffører. Der er flere faner, en for vagtplan, en med kontaktoplysninger for chauffører, medhjælpere og jokerchauffører og en liste over vores aktive medlemmer hos LetGo. Hvis en chauffør eller hjælper er midlertidigt passiv, vil det stå som en note på listen. KBHFF Chauffører kontaktoplysninger

=Vagtbeskrivelse=

Her er link til vagt- og rutebeskrivelsen for chauffører og medhjælpere. Here is link to the shift guidance for KBHFF chauffeurs

=Vagtplan=

Her er link til chaufførernes vagtplan

media type="custom" key="29193145"